Pakistan, vritet në sallën e gjyqit shtetasi amerikano-pakistanez
Shtetet e Bashkuara denoncuan vrasjen dhe i bënë thirrje autoriteteve pakistaneze për reformin të ligjeve mbi blasfeminë dhe sistemit gjyqësor, si dhe për ndjekjen penale me gjithë forcën e ligjit të autorit të dyshuar për krimin. 
Shtetet e Bashkuara denoncuan vrasjen brenda një sallë gjyqi të një qytetari amerikan me origjinë nga Pakistani i cili po gjykohej për blasfemi në Peshawar. Tahir Ahmed Naseem, 47-vjeç dhe banues në Ilinois u qëllua disa herë përpara gjykatësit gjatë një seance të mërkurën në qytetin veriperëndimor të Peshawar-it. Ai po gjykohej nën akuzën se pretendonte të ishte një profet i Islamit, një krim i dënueshëm me vdekje sipas ligjeve të blasfemisë së Pakistanit. "", thuhej në një deklaratë të enjten të Departamentit amerikan të Shtetit. Proçesi gjyqësor ndaj zotit Naseem nisi në fillim të 2018-s, kur ai u arrestua duke u akuzuar se pretendonte të ishte "i dërguari i fundit i Zotit" gjatë bisedave në Facebook me miqtë e tij në Pakistan. "", thuhej në deklaratën e Departamentit të Shtetit. Qeveria amerikane kishte ofruar ndihmë konsullore për viktimën dhe familjen e tij dhe u kishte "bërë thirrje zyrtarëve të lartë pakistanezë për të parandaluar këtë tragjedi të turpshme", thuhej gjithashtu në deklaratë. Policia pakistaneze e arrestoi menjëherë sulmuesin i cili tha se e kishte kryer krimin për shkak se zoti Naseem ishte armik i Islamit dhe kishte kryer blasfemi. “”, thuhej më tej në deklaratën e Departamentit të Shtetit. Zakonisht gjykat në Pakistan janë të rrethuara nga forca të shumta sigurie kur bëhet fjala për çështje që lidhen me blasfeminë si një temë jashtëzakonisht e ndjeshme në Pakistan. Policia tha se ishte duke zhvilluar një hetim për të përcaktuar se si sulmuesi kishte arritur të futej i armatosur në sallën e gjyqit. Sam Brownback, ambasadori i posaçëm amerikan mbi Lirinë Fetare Ndërkombëtare, tha se ishte i shqetësuar nga njoftimet se një qytetar amerikan u vra ndërsa ishte duke u gjykuar për blasfemi. Akti i fundit i dhunës i lidhur me ligjet e blasfemisë së Pakistanit ka bërë që të ripërsëriten thirrjet për reformimin e tyre për të parandaluar keqpërdorimin e për të parandaluar incidente të tilla. Por përpjekjet e qeverive të njëpasnjëshme për të reformuar ligjet kanë dështuar nën presionin e grupeve islamike në vend.